Rezumatul Studiului 9 - Cea mai convingătoare dovadă

1. **UNIŢI ÎN HRISTOS.**
   * Moartea şi învierea lui Isus ne aduc mântuirea. Acceptând-o, fiecare dintre noi este unit cu Hristos.
   * Fiind uniţi într-un Mântuitor comun, se îndeplineşte un al doilea scop al planului de mântuire: „să adune într-un singur trup pe copiii lui Dumnezeu” (Ioan 11:52).
   * Când Îl acceptăm public pe Isus prin botez, creăm o legătură de unitate cu fraţii şi surorile noastre.
2. **UNIŢI ÎN ÎMPĂCARE.**
   * Moartea lui Isus a dărâmat zidul de despărţire existent între iudei şi neamuri, împăcând două popoare într-unul singur (Efeseni 2:13-16).
   * Ţinând cont că planul lui Dumnezeu este să îi unească pe toţi fiii Săi, lucrarea de împăcare are trei faze:
     + Împăcarea cu Dumnezeu.
     + Împăcarea cu fraţii noştri.
     + Împăcarea universală.
   * În măsura în care biserica cultivă unitatea şi împăcarea, universul va vedea lucrarea înţelepciunii eterne a lui Dumnezeu (Efes. 3:8-11).
3. **UNIŢI ÎN PRACTICĂ.**
   * Acceptarea lui Isus nu este un asentiment intelectual. Produce schimbări practice în viaţa noastră. Sentimentele şi acţiunile noastre se schimbă şi se întăreşte unitatea cu ceilalţi.
   * Mărturia cea mai puternică pentru lume este o viaţă transformată de puterea Duhului Sfânt (1 Petru 2:11-12).
4. **UNIŢI ÎN DIVERSITATE.**
   * În Romani 14 şi 15, Pavel abordează chestiuni care divizau profund biserica din Roma.
   * Acestea erau chestiuni legate de practică, obiceiuri şi problemele de conştiinţă. De exemplu, păzirea sărbătorilor, a zilelor de post, abstinenţa de la alimente jertfite idolilor etc.
   * Atâta timp cât nu erau teme care să afecteze mântuirea, Pavel sfătuia să fie tolerate de ambele părţi.
5. **UNIŢI ÎN MISIUNE.**
   * Cu puţine zile înainte de Cincizecime, apostolii căutau întâietatea în faţa celorlalţi (Luca 22:24). Dar, pentru a împlini misiunea încredinţată de Isus (Fapte 1:8), trebuiau să lase în urmă aceste gânduri şi să caute unitatea. Cum să o obţină?
   * Apropiindu-se de Dumnezeu în rugăciune şi apoi, cerându-şi iertare unii de la alţii. Au renunţat să-şi mai arunce în faţă greşelile.
   * Cum putem învăţa să lăsăm deoparte greşelile celorlalţi, în beneficiul cauzei majore de împlinire a misiunii pe care Dumnezeu ne-a încredinţat-o?